രാജ്യദ്രോഹക്കുറ്റം ആരോപിക്കപ്പെട്ട വരാണാസിയിലെ ഒരു മുസ്ലീം കുടുംബത്തിലുണ്ടായ യഥാർത്ഥ സംഭവങ്ങളെ അടിസ്ഥാനമാക്കിയുള്ള ചിത്രമാണ് മുൾക് . ചിത്രത്തിൽ തപ്സി പന്നുവും റിഷി കപൂറും മുഖ്യകഥാപാത്രങ്ങളെ അവതരിപ്പിക്കുന്നു . ആരതി മുഹമ്മദ് എന്ന അഭിഭാഷകയുടെ വേഷമാണ് തപ്സി കൈകാര്യം ചെയ്യുന്നത് . മുർദ് അലി മുഹമ്മദ് എന്ന കഥാപാത്രത്തെയാണ് റിഷി കപൂർ അവതരിപ്പിക്കുന്നത് . റിഷി കപൂറിന്റെ മകനായി പ്രതീക് ബാബറാണ് വേഷമിടുന്നത് . രജത് കപൂർ , മനോജ് പഹ്വ , നീന ഗുപ്ത , അശുതോഷ് റാണ എന്നിവരാണ് ചിത്രത്തിലെ മറ്റ് കഥാപാത്രങ്ങളെ അവതരിപ്പിക്കുന്നത് . തും ബിൻ , ദസ് , രാവൺ എന്നീ സിനിമകളിലൂടെ പ്രശസ്തനായ അനുഭവ് സിൻഹയാണ് ചിത്രം സംവിധാനം ചെയ്തിരിക്കുന്നത് . ബനാറസ് മീഡിയ വർക്സിന്റെയും സോഹം റോക്സ്റ്റാർ എന്റർടൈൻമെന്റിന്റെയും ബാനറിലാണ് ചിത്രം നിർമ്മിക്കുന്നത് . ജൂലൈ ഒന്നിന് ചിത്രത്തിന്റെ ട്രെയിലർ പുറത്തിറങ്ങിയിരുന്നു . ഓഗസ്റ്റ് 3ന് ചിത്രം തിയേറ്ററുകളിലെത്തും .